सीएमओ प्रमोशन से पहले देंगे 3 वर्ष की प्रापर्टी डिटेल
अनुशासनहीनता तथा भ्रष्टाचार की आशंका तथा शिकायतों के मद्देनजर विभाग हुआ सजग
क्राइम रिपोर्टर | रायगढ़
प्रमोशन पाने से पहले सभी सीएमओ को अब अपनी आय- व्यय सहित सभी चल अचल संपत्तियों का पूरा ब्यौरा देना होगा। नगरीय प्रशासन विभाग ने इसके लिए सभी निकायों को आदेश जारी किए हैं। नगरीय प्रशासन विभाग ने राज्य में रिक्त सीएमओ के पदों में प्रमोशन से नियुक्ति करने से पहले सभी कनिष्ठ सीएमओ से रिकार्ड मांगा है।
उन्हें तय समय में जानकारी देने के लिए कहा गया है। जिसमें उन्हें चल व अचल संपत्ति का ब्यौरा देना है। ए-क्लास सीएमओ के पदों को सी क्लास सीएमओ एवं वरिष्ठ राजस्व निरीक्षकों से समायोजित किया जाना है । इसके लिए योग्य अधिकारियों को विभागीय पदोन्नति से पहले नोटिस भेजा गया है और उनसे उनकी बीते 3 साल की प्रापर्टी डिटेल मांगी गई है।
अधिकारियों के विरुद्ध अनुशासनहीनता तथा भ्रष्टाचार की आशंका तथा शिकायतों के मद्देनजर प्रमोशन से पहले विभाग कोई चूक करना नहीं चाह रहा है। यही कारण है कि सीएमओ बनने की कतार में रहने वाले सभी अधिकारियों से चल-अचल संपत्ति की जानकारी नगरीय प्रशासन विभाग ने मंगाई है।
hin_Deva hin_Deva awa_Deva hin_Deva hin_Deva hin_Deva